text: Drakula Vsebina Legenda o Drakuli [uredi] V romunščini »dracul« pomeni hudiča ali zmaja, verjetno so ta pridevnik dobili pogumni romunski bojevniki med 14. in 19. stoletjem ter vitezi Zmajevega reda. »Dracula« (Drakula) pa je pozdrav, ki je pomenil »sin dracul«. Izmed teh sinov je najznamenitejši transilvanski vladar Vlad III. Tepes (1431-1476). Njegov oče Vlad Dracul postane princ Vlaške po paktu z ogrskim kraljem. Ko ogrski kralj umre, sklene novo zavezništvo s turškim sultanom, vendar Ogri leta 1442 premagajo Turke in Vlad Dracul izgubi transilvanski prestol. Ponovno si želi pridobiti prestol v večletnih vojnah, med tem ga zajamejo Ogri in delo nadaljuje sin Drakula, ki za nekaj mesecev zasede Vlaško 1448 in za kar 6 let leta 1456. Med svojo vladavino je pobil več kot 40.000 očetovih sovražnikov, izdajalcev in brezčastnih trgovcev. Od tod verjetno izhaja legenda o vampirju, ki jo je pozneje povzelo več piscev. Splošno o Drakuli [uredi] Roman Drakulo je leta 1897 napisal irski pisatelj Bram Stoker. Glavni antagonist je bil vampirski grof Drakula. Drakulo so razvrstili v več literarnih žanrov, med drugim v vampirsko literaturo, med srhljivke, gotski roman in med invazijsko literaturo. Glede na strukturo gre za pisemski roman, kar pomeni, da je napisan v pismih, dnevniških zapiskih, ladijskih dnevnikih, ipd. Literarni kritiki so preiskali mnoge teme v romanu kot je npr. vloga žensk v viktorijanski kulturi, konvencionalna in konzervativna spolnost, imigracije, kolonializem, postkolonializem in folkloro. Povzetek zgodbe [uredi] Roman v glavnem sestavljajo dnevniški vpisi in pisma, katere so napisali različni pripovedovalci. Ti pripovedovalci so obenem tudi glavni protagonisti romana. Stoker pa je zgodbo občasno začinil še s časopisnimi izrezki, katerih dogodkom naši pripovedovalci niso bili vedno priča. Zgodbo začne pripovedovati Jonathan Harker. Gre za novopečenega angleškega nepremičninskega svetovalca, ki potuje z vlakom in kočijo vse od Anglije pa tja do sesedajočega se starega gradu grofa Drakule - ta se nahaja v Karpatih na meji med Transilvanijo in Moldavijo. Cilj njegove naloge je, da ponudi Drakuli pravno podporo v zvezi s transakcijo neke nepremičnine. Potek celotnega opravka nadzira Harkerjev delodajalec Peter Hawkins iz Exetra v Angliji. Na začetku ga je Drakula očaral s svojim veličastnim vedenjem, a prav kmalu je Harker spoznal, da je postal ujetnik tega zloveščega dvorca. Začel je tudi spoznavati vznemirjajoče aspekte Drakulinega nočnega življenja. Neko noč, ko je iskal svojo pot ven iz gradu, je padel pod urok treh brezmilostnih ženskih vampirk, Drakulinih nevest. V zadnjem trenutku ga je rešil grof, ki je želel ohraniti Harkerja dovolj dolgo pri življenju, da bi ga oskrbel s preostankom pravnih nasvetov in ga poučil o Angliji in Londonu. Harker je komaj pobegnil iz gradu. Malo zatem ruska ladja Demeter dvigne sidro v Varni in v času hudega neurja prispe na obrežje Whitbya v Angliji. Vsi člani posadke manjkajo in veljajo za mrtve. Najdejo le truplo kapitana, ki je privezano na krmilo. Najdejo dnevnik kapitana, v katerem so zapiski o nenavadnih dogodkih, ki so jih spremljali med potjo. Ti dogodki so vodili do postopnega izginotja celotne posadke. Menili so, da se na nesrečnem plovilu nahaja neka zlonamerna osebnost. Opisana je bila tudi žival, ki naj bi skočila z ladje na obrežje in je izgledala kot ogromen pes. Tovor z ladje pa so označili kot srebrni pesek in škatle polne zemlje iz Transilvanije. Prav kmalu Dracula izsledi Harkerjevo predano zaročenko Wilhelmino (Mino) Murray in njeno prijateljico Lucy Westenra. V enem dnevu Lucy zaprosijo za roko kar trije gospodje: zdravnik John Seward, Quincey Morris in hvalevredni Arthur Holmwood (kasnejši Lord Godalming). Lucy zavrne Sewarda in Morrisa ter sprejme snubitev Arthurja Holmwooda. Kljub zavrnitvam se odločijo, da bodo vsi ostali prijatelji. Drugo omembe vredno srečanje je tisto med Drakulo in Sewardovim bolnikom, Renfieldom. Renfield je nor moški, ki je insekte, pajke, ptiče in ostala bitja, glede na njihovo velikost, z namenom, da posrka njihovo življenjsko energijo. Renfield deluje kot nek posrednik, ki zbira sledove za Drakulo in ga obravnava kot gospodarja. Lucy prične izginjati na nenavadne načine. Vsi njeni snubci se vznemirijo in Seward pokliče iz Amsterdama svojega starega učitelja Abrahama van Helsinga. Van Helsing takoj odkrije, kaj je narobe z Lucy, a se trudi ne prehitro sklepati. Ve namreč, da bo Sewardova vera vanj omajana, če prične govoriti o vampirjih. Van Helsing poskusi z množičnimi krvnimi transfuzijami, a očitno je, da ne pomaga nič več. Na večer, ko se mora Van Helsing vrniti v Amsterdam (in je njegovo sporočilo Sewardu, naj pazi na posestvo Westenrajevih, ponesreči poslano na napačen naslov), Lucy in njeno mati napade volk. Ga. Westenra, ki ima težave s srcem, umre od strahu, Lucy pa očigledno umre kmalu zatem. Lucy pokopljejo, a že kmalu po njenem pogrebu se pojavijo članki v časopisih, ki govorijo o pogrešanih in preganjanih otrocih. Otroke naj bi ponoči lovila »bledolična dama«, nekateri so jo celo označevali kot lepo. Van Helsing je vedel, da je to Lucy, ki je postala vampir. Odloči se, da bo Sewardu, lordu Godalmingu in Morrisu, povedal vso resnico. Van Helsing jo skupaj z njenimi snubci poišče in po vznemirjajočem soočenju med njo in Arthurjem, ji prebodejo srce, jo obglavijo in napolnijo njena usta s česnom. V tem času se Jonathan Harker vrne z okrevanja v Budimpešti (kjer se mu je Mina pridružila in se z njim poročila). On in Mina se tako pridružita koaliciji, ki osredotoči svoje delovanje na obračun z grofom Drakulo. Ko Drakula izve za zaroto proti njemu, se odloči maščevati. Tako prične obiskovati Mino in jo vsaj trikrat ugrizne. Drakula dovoli Mini piti tudi njegovo kri, tako da se med njima ustvari duhovna vez, s katero lahko Mino nadzira. Edini način, s katerim se to da preprečiti, je da ubijejo Drakulo. Mina počasi podlega krvi vampirja, ki teče skozi njene vene. Tako pada iz stanja podzavesti v stanje delnega transa, v katerem je z Drakulo telepatsko povezana. Ravno skozi to vez pričnejo slediti Drakulinim premikom. Kje je Drakula, lahko ugotovijo le, ko hipnotizirajo Mino. Ta zmožnost pa postaja vedno slabša, bolj ko se gradu približujejo. Drakula pobegne nazaj v Transilvanijo v svoj grad. Sledi mu skupina z Van Helsingom na čelu. Tik pred sončnim zahodom ga najdejo in ga uničijo, tako da mu z nožem prerežejo vrat ter mu ga kasneje zapičijo v srce. Drakula se spremeni v prah. Njegov urok se izniči in Mina nima več znakov ugrizov. Preživeli se vrnejo v Anglijo. Zunanje povezave [uredi] - v angleščini:


source: fineweb

text: 'Bolj si izobražen, manj primernih delovnih mest je na voljo!' Mladi dandanes živijo v velikih skrbeh. Kljub visoki izobrazbi ne najdejo službe, če jo, so plače majhne, delovne pogodbe so le za določen čas, o lastnem stanovanju pa lahko le sanjajo, opozarjajo v sindikatu Mladi plus. Trenutno uporabljate Adobe Flash Player verzije 8.Za napredno uporabo našega novega predvajalnika priporočamo Adobe Flash Player 9, ki omogoča celozaslonski ogled in najboljšo kvaliteto videa. Priporočamo najnovejšo različico Adobe Flash Player verzije 9, ki si ga lahko brezplačno naložite tukaj Video Goran Lukič, samostojni svetovalec ZSSS za socialno področje (Foto: Blaž Garbajs) "Bolj si izobražen, manj primernih delovnih mest te čaka!" bi lahko v enem stavku povzeli podatke, s katerimi je danes postregel Goran Lukič, samostojni svetovalec ZSSS za socialno področje. "Danes je na zavodu za zaposlovanje nekaj več kot 600 prostih delovnih mest, od tega je za diplomante vseh bolonjskih stopenj na voljo le 9 mest, za osebe z doktorsko izobrazbo pa ni trenutno niti enega prostega delovnega mesta v Sloveniji," je začel današnjo novinarsko konferenco, na kateri so sindikati javnosti predstavili najbolj pereče probleme mladih in možne smernice za njihovo reševanje. V štirih letih se je število brezposelnih 'mladih učenjakov' podvojilo Iz leta v leto je več mladih, ki si po opravljenem študiju neuspešno iščejo zaposlitev. Od leta 2008 do danes se je število brezposelnih mladih dvignilo na 24.000. Še posebej je negativen skok opazen v starostni skupini med 25 in 29 leti, kjer se je število registriranih brezposelnih povečalo za skoraj 6.000. "Število visoko izobraženih mladih na zavodu za zaposlovanje se povečuje. Samo od leta 2008 do danes se je njihovo število podvojilo in trenutno znaša okoli 9.500 oseb," je dejala sekretarka sindikata Mladi plus Darja Cerovšek in dodala, da veliko težavo mladim, ki si po končanem šolanju iščejo zaposlitev, predstavlja zahteva delodajalcev po vsaj treh letih delovnih izkušenj. Veliko oviro za mlade pri vstopu na trg dela predstavlja tudi priznavanje delovnih izkušenj. Po zadnjih razpoložljivih podatkih se za sedmo stopnjo izobrazbe zahteva tri leta delovnih izkušenj. (Foto: Thinkstock) Velika težava je tudi to, da so mladim povečini na voljo le kratka atipična pogodbena razmerja, ki v bistvu pomenijo dodatno izključevanje iz sistemov socialnega zavarovanja, saj so le-ti močno pogojeni z dolžino zaposlitve, še pravi. Prav pri mladih se razmerje med zaposlitvami za nedoločen in določen čas vse bolj premika v smer zaposlitev za določen čas. Tako se je med letoma 2005 in 2010 število ljudi, starih do 24 let, zaposlenih za nedoločen čas znižalo s 30.000 na 21.000. Po besedah sindikata ima krajšanje pogodb o zaposlitvi tudi dolgoročne posledice, kar se najbolj vidi v pokojninski blagajni. Od leta 2002 do 2011 se je namreč število zavarovancev v starosti od 15 do 29 let zmanjšalo za 25 odstotkov. Pri zavarovancih v starostnih razredih od 20 do 24 let, od 25 do 29 in od 30 do 34 let se je skrajšala tudi povprečna pokojninska doba, in sicer za 4 mesece, 1 leto in 6 mesecev ter 2 leti in 7 mesecev. Sindikat predlaga uvedbo pripravništev Kot je pojasnil Lukič, na področju zaposlovanja sindikati predlagajo vzpostavitev nacionalnega sistema pripravništva. To bi moralo biti ustrezno plačano in zagotavljati ustrezno socialno varnost. Poleg tega predlagajo tudi dodatno obdavčitev zaposlitev za določen čas, implementacijo evropske garancije za mlade brezposelne, ki vsaki mladi osebi v štirih mesecih po koncu zaposlovanja zagotavlja službo, pripravništvo ali nadaljnje zaposlovanje. Ob vsem tem še dodajajo, da bi bilo dobro, če bi priznavali tudi neformalna znanja in izkušnje. Nakup stanovanja za mlade "misija nemogoče" Čeprav je v Sloveniji trenutno praznih približno 100.000 stanovanj, imajo mladi vedno večje težave z nakupom stanovanja. "Banke kreditno sposobnost povezujejo z zaposlitvijo za nedoločen delovni čas, ki pa je za mlade skoraj povsem nedosegljiva," opozarja Cerovškova in dodaja, da je položaj še dodatno poslabšala ukinitev subvencij za reševanje stanovanjskega vprašanja mladih družin. Kot je dodal Lukič, sindikati na področju reševanja stanovanjske problematike med drugim predlagajo uvedbo davka na prazna stanovanja in uvedbo davčnih ugodnosti za investitorje, ki v stanovanjskih novogradnjah zgradijo določen delež neprofitnih stanovanj. Svoje predloge bodo vladi predstavili v kratkem. "Upam, da nam bodo odgovorne institucije tokrat prisluhnile. Prva priložnost bo že jutri, ko bo potekala seja ekonomsko-socialnega sveta, na kateri bo obravnavana tudi točka, v kateri je problematika zaposlovanja mladih. Predstavili bomo vse te probleme ter tudi konkretne predloge. Vsi upamo, da bo to odskočna deska za naprej. Upamo, da se ne bomo znova le ponavljali in grdo gledali," je na koncu še pojasnil Lukič.


text: Digitalni viri v humanistiki in umetnosti 4. -7. september 2011 Ningbo, Kitajska EPEKA je sodelovala na mednarodni konferenci z naslovom Digitalni viri v humanistiki in umetnosti, ki ga organizira Center za napredne študije iz Notthingamske univerze in se je odvijala na Univerzi Ningbo na Kitajskem. Tema letošnje konference je bila odkrivanje novih povezovanj v različnih družbah in kulturah, ki so omogočene z mešanjem virtualnega in fizičnega prostora, prečkajo čas in prostor. To vse s pomočjo virtualnega ter z razvojem inovativnih metodologij. Vključevanje različnih področij znanosti in odkrivanje novih meja znotraj humanistike, umetnosti in kreativnih industrij. Ta konferenca je kritično preučevala znane pojme na lokalni in globalni ravni, ter mrežo na kulturnem področju. V imenu EPEKA je sodeloval Peter Tomaž Dobrila, ki je imel predavanje z naslovom Kultura je generator razvoja in intermedijsko razstavo Pegla.


text: V družbi Relax Turizem d. d. Vam želimo s sodobno in pregledno spletno stranjo omogočiti enostavno pot do odgovorov na vprašanja, ki si jih zastavljate v zvezi z našo ponudbo in rezervacijo Vaših počitnic. Vseh odgovorov žal ne boste našli na naši spleni strani, zato Vam bomo z veseljem pomagali osebno. Vprašajte nas preko spletnega obrazca ali pokličite na številko 02 87 70 223.


text: Prva mednarodna harmonikarska delavnica JV Evrope Datum: od 19.08.2012 do 26.08.2012 Lokacija: Brežice Kraj: Brežice Organizator: Občina Brežice, Zavod Evforija (Slovenija), Dunavska mreža Zagreb (Hrvaška) in KUD Kosta Abraše BREŽICE, 19. - 26. avgust Delavnica je namenjena vsem harmonikarjem, ki si želite združiti dobro zabavo z dodatnim izobraževanjem na področju harmonike. Mednarodna harmonikarska delavnica bo potekala pod vodstvom priznanih glasbenih mojstrov med 19. avgustom in 26. avgustom 2012 v sončnih Brežicah v prijetnem okolju sodobnega kulturnega centra in grajskega parka. Mednarodno glasbeno delavnico harmonike organizirajo Občina Brežice, Zavod Evforija (Slovenija), Dunavska mreža Zagreb (Hrvaška) in KUD Kosta Abrašević Bačka Palanka (Srbija), s podporo Izvajalske agencije za izobraževanje, avdiovizualno področje in kulturo (EACEA), Program kulture 2007-2013. Prva mednarodna glasbena delavnica harmonike je namenjena vsem, ki igrate na harmoniko in bi želeli nekaj avgustovskih dni nameniti glasbenemu izobraževanju pod vodstvom vrhunskih glasbenih ustvarjalcev, spoznavanju novih ljudi in zabavi v mestu ob sotočju reke Krke in Save. Več informacij o samem projektu na: www.panonika-harmonika.si. Dodatne informacije za prijavo na delavnice: email@example.com


text: Vrtec Komarček na Poštni 1 se bo takrat pridružil družinici vrhniških javnih vrtcev. Po uspešno opravljenem tehničnem pregledu, je namreč danes dobil še uporabno dovoljenje, vpisan pa je tudi v razvid javnih vrtcev. Kot pravi župan Stojan Jakin, sedaj zadržkov za sprejetje otrok s strani občine ni. S 3. majem bo tako vrtec dobil prve stanovalce, in sicer bodo pritličje zasedli trije oddelki prve starostne skupine. Zgornji prostori pa bodo žal zaradi državne birokracije ostali do jeseni prazni.


text: Pestrost habitatov na Krasu se odziva tudi v živalski raznolikosti. Znotraj rezervata se ta značilnost še poveča, kajti Doberdobsko in Prelosno jezero nudita stalno prisotnost vode. Ob jezerih živijo živalske vrste, ki so prilagojene vodi ali vlažnemu okolju nasploh. Pomembna je prisotnost dvoživk in plazilcev med katerimi je znana človeška ribica (Proteus anguinus), žival prilagojena kraškemu podzemlju in ki jo zato težko opazimo. Ribjo populacijo sestavljajo predvsem ciprinidi, ki brez večjih težav preživijo ob nihanju vodne gladine in tudi ob nihanju količine razstopljenega kisika v vodi. Rezervat je pomembo območje za ptice: 190 ptičjih vrst na zadnjem štetju (2009). Številne vrste so navedene v evropski Direktivi 79/409. Zanimivo je, da znotraj rezervata živi 6 vrst žoln, med katerimi sta tudi zelena (Picus canus) in črna žolna (Dryocopus martius). Število nevretenčarjev je visoko, kajti poleg vrst, ki živi na kopnem (v gošči, na gmajni, na skalovju,...), so prisotne tudi tiste značilne za podzemne in za sladkovodne ekosisteme. Na zavarovanem območju živijo tudi redki sesalci kot so dihur (Mustela putorius), navadni šakal (Canis aureus) ter divja mačka (Felis silvestris). Številne jame in brezna nudijo pomembno skrivališče različnim vrstam netopirjev. Med slednjimi so običajni podkovnjaki (Rhinolophus ferrumequinum) ali tudi navadni mračniki (Nyctalus n. noctula), redkejši pa so Blasijevi podkovnjaki (Rhinolophus b. blasii) Simbol rezervata je beloprsi jež (Erinaceus concolor roumanicus), ki je tu na Krasu prav na meji svojega življenskega območja.


text: Težko je prešteti vse njene članke, vse reminiscence, hipne in analitsko izoblikovane besede in misli, ki so jih odlikovale rezkost, neposrednost, brezkompromisnost, dokumentaristika in značilna freskantnost, predvsem pa pokončnost brez odvečne frazeologije. Bila je “črkostrelka”, ki je s filigransko natančnostjo povzemala kruta dejstva, sosledje in plastovitost dogajanja, vselej tudi s posluhom za malega, običajnega človeka, tako ruskega kot neruskega. - Miha Lampreht, iz Spremne besede Kriza na Kavkazu, ki se je iz Čečenije že pred časom razlila daleč v soseščino, zgovorno dokazuje, da je Ana Politkovska s svojim neizprosnim opisovanjem moralnega razkroja ruske politike in družbe zadela bistvo stvari. Zato je njen dnevnik (...) treba prebrati. - Branko Soban, Sobotna priloga ( " V Putinovem labirintu " ) ... eno najbolj avtentičnih peres, ki si je upalo razkrivati vsakršne lopovščine in oblastno nasilje. - Igor Bratož, Delo Pred nami je delo, zaradi katerega pordeči celo nafta ... Ob prebiranju Zadnjih zapisov postane jasno, da je vse, kar o Rusiji izvemo iz množičnih medijev, čista in nesramna laž. - Robi Šabec, Dnevnik ... pretresljivo pričevanje o današnji Rusiji, ki jo opazovalec od zunaj seveda ne more spoznati in videti v pravi luči, ostri svetlobi resnice. - Drago Bajt, Radio Slovenija ... predstavitev knjige na TV Slovenija v oddaji Ars 360 ... eden izmed redkih neodvisnih novinarskih glasov v Rusiji. - STA Briljantna knjiga o novinarki, ki je do smrtonosnega izstrelka udejanjala prvovrstno novinarstvo tudi v razmerah avtoritarnega režima. - Bernard Nežmah, Mladina Dnevnik zloglasne ruske novinarke, ki je brez milosti razkrinkavala politični sistem v Rusiji, katerega glavni akter je bil nekdanji predsednik Vladimir Putin. - Polona Prodnik, Bukla Še eno dragoceno pričevanje nepopustljive bojevnice za človekovo dostojanstvo, ki je svojo gnanost plačala s smrtjo. Temna stran Rusije. - Mitja Čander, v Bukli v rubriki Mojih 5 naj knjig leta 2008 Politkovska je zase zapisala, da ni politična analitičarka, temveč le obraz v množici, ki zapisuje realnost. In pri tem je bila neizprosna. - Indirekt S Politkovsko je svet izgubil utelešenje osebnosti, preiskovalne in angažirane novinarke. - Petr Jedlička Ni bila le prispodoba neustrašnosti, zavzetosti in državljanske hrabrosti v boju za mir, pravičnost in resnico. Njeni članki, knjige in dnevniki, napisani v vrvežu vsakdanjega političnega življenja, so ponazarjali obetaven literarni talent. - Gerd Koenen, Norbert Schreiber Poseben pečat pisanju Politkovske daje njeno dosebedno poročanje o dogajanju, natančni posnetki izjav. V intervjujih analizira vse, kar je nekonsistentno ... - Viv Groskop, The Observer Politkovska pogosto jasno omenja ugrabitve in hitre usmrtitve v Čečeniji. Živo opisuje institucionalizirano ustrahovanje in pomanjkanje nege, s katerim so soočeni mladi ruski vojaki: rekrutiranci, ki so prisiljeni v Sibiriji vztrajati na temperaturah pod ničlo, dokler ne podležejo pljučnici; in invalidni najstniški veterani, ki so preživeli Čečenijo ter se vrnili v revna mesta v "oddaljeni ruski glubinki", kjer še vedno po več mesecev ne dobijo plače, kjer je do zdravil mogoče priti samo s krajo in kjer so vodka in mamila edina tolažba. - Bridget Kendall, The Guardian Zaradi svojega pisanja je bila več kot poročevalka; v času svoje smrti je bila krizni posrednik in najbolj izpostavljen ruski zagovornik človekovih pravic. Dnevno je dobivala kupe pisem – prošenj za pomoč. Politkovska se je borila za žrtve – ki jih je prizadela država, zastraševanje ali usoda, ki v Rusiji objema vse. Potem se jim je sama pridružila. - Andrew Meier, The New York Times Nagrada Saharova je zato tudi posmrtno priznanje Nataliji Estemirovi, izjemni aktivistki Memoriala, ki so jo to poletje umorili v Čečeniji, pa novinarkama Ani Politkovski in Anastasiji Baburovi, etnologu Nikolaju Girenku, odvetniku Stanislavu Markelovu, aktivistom Faridu Babajevu, Zaremi Sajdulajevi, Makšaripu Auševu, Magomedu Jevlojevu in mnogim drugim, ki so bili umorjeni zgolj zato, ker so opozarjali na zlorabe, ki jih počne oblast. Ti pogumni ljudje so umrli zato, da bi Rusija končno le postala prava evropska država, kjer naj bi javno in politično življenje temeljilo na pravicah in dostojanstvu vsakega posameznika. Umrli so torej tudi za Evropo, saj je Evropa brez Rusije v bistvu nepopolna. - Sergej Kovaljov, dobitnik nagrade Saharova (v intervjuju za Sobotno prilogo Dela) Njeno najnovejšo knjigo v ruščini, naslovljeno "Za kaj", je ob izidu maja 2007 promoviral Mihael Gorbačov, ki jo je označil za "grenko", vendar "zdravilno" za Rusijo. - Herald Tribune, več Kot je pojasnila Politkovska v intervjuju, je Putinova politika ter njegovo nerazumevanje dejstva, da ljudje zahtevajo nekatere pravice, tisto, kar ustvarja teroriste. "Predsednik je postal brez programa. Če bi obstajali neodvisni mediji, bi Putina raztrgali na kosce," je dejala ter posvarila, da bo za Putinom ostala "sovjetska država z zatiranimi mediji in močnimi fašističnimi tokovi". - Delo ... Politkovska, ki je že davno prerasla okvire poklicnega novinarstva in postala večkrat nagrajena borka za človekove pravice. - Ksenija Hahonina, Mladina Med pogumom in apatijo ... - Dnevnik ... znana predvsem po tem, da si je upala izpostaviti številne zlorabe človekovih pravic ... ostra kritičarka ruske politike v Čečeniji. - MMC RTV Slovenija V Rusiji, kjer je neodvisno novinarstvo stisnjeno v črno kroniko nepojasnjenih umorov, je Politkovska izstopala po svojem raziskovalnem delu in kritičnosti do režima v Kremlju. Režima, ki ga v celoti sestavljajo Putinovi vojni zločinci, skorumpirani politiki in gospodarska mafija. To je elita nedotakljivih ljudi, ki vladajo Rusiji. - Erik Valenčič, Radio Študent Kdor si drzne kritizirati Putinovo politiko izgine iz glavnih medijev, sem in tja je o njih mogoče kaj prebrati v časnikih, ki imajo še nekaj svobode. To je protiustavno, ampak v Rusiji zakoni nikoli niso bili zelo pomembni. Rusija je pravna država le na papirju. - razgledi.net Več vprašanj kot odgovorov ... - Dnevnik


text: Ker je kar nekaj naključnežev naletelo na ta blog iščoč informacije kdo ali kaj so Anonymous, oz Anonymous Slovenija? in hkrati je tukaj res kar nekaj člankov o Anonimnežih, naj razjasnim zgolj, da nisem njihov član ali aktivni podpornik ter da nimam aktualnih informacij o dogajanju pri nas, saj sem pisal o njih kot o izredno zanimivem fenomenu verjetno še preden so se razvili ter prijeli tudi v Sloveniji. Imamo pa nekaj skupnih tematik in celo aktivnosti, zato sem se odločil spisati še en ‘članek‘ o tem, kaj predstavljajo mojemu miselnemu procesu ter povzeti svoja dosedanja pisanja o njih v skupen imenik za raziskovanje posameznih zanimanj bogatih, a pogosto kontroverznih manifestacij tega gibanja. Anonimneži so nekakšna digitalna različica starodavnih jeznih prostakov, ki že vso zgodovino tu pa tam najdejo moč v svoji množičnosti. Glede na virtualne razsežnosti interneta je na prvi pogled takšna delovala tudi njihova moč in dejanski domet v svetu, a se to prepričanje zadnja leta hitro maje, saj poleg PR uspehov podpirajo tudi mobilizacijsko moč pravih množic na ulicah. Če k temu prištejemo še atmosfero vladavine denarja – v obliki na internetu pogosto predstavljenih zlorab korporacij (katerih kralj je Monsanto, a ne?) ter posledičen vpliv teh izjemnih koncentracij kapitala na zakonodajalce – iz česar izvira uničujoča korupcija političnega sistema, dobiš plodno ozračje za te vrste akcij, kot se jih udeležujejo današnje (razočarane/razvajene) generacije. Digitalni Mobile vulgus so v sodobni različici prav tako disruptivni in enako gotovi znanilci sprememb, kot so bili njihovi predhodniki v razvoju naše civilizacije do zdaj. Saj so vendarle naša prihodnost – verjetno izvzemši tiste, ki bodo šli sedet na hladno zaradi izsiljevanj in raznih ‘black flag‘ operacij operativcev.. Kar pa se tiče ddosanj teh spletnih strani, ki so njihova prvotna aktivnost, pa kolikor so prostovoljna – ne vem če je že kje sodno določena norma – so vsekakor nekakšna vrsta državljanske digitalne nepokorščine in dokler so nenasilna, kar pa pri anonimnežih zaradi cirkusov okoli naknadnih izpuščanj kontroverznih podatkov, ni vedno tako črno belo; bi lahko bila legitimna vrsta protesta. Bistvo njihovih PR zmag tiči v izdelovanju fantastičnih kolažev v namene propagande in pozivov k novemu svetu, kjer opravijo z ugovori o vsebinski praznini ter skušajo prikazati verige, ki okujejo ljudstva sveta, da se najdejo skupaj tudi na poti v digitalno jetnišnico: V najrazličnejše moralne debate v stilu ‘je šlo predaleč stran od ideje‘, se sploh ne bi spuščal, saj je pojavna oblika gibanja zaradi karakterja anonimnosti ranljiva za zlorabo v namene psy-op operacij kakših tajnih organizacij ali na preprostejše zlorabe tako za mafijske, kot v osebne interese, čemur smo že vse bili priča zadnje mesece. A ta dejanja so po navadi vsaj očitna in lahko prepoznavna, oz. jih razkrinkajo kar člani gibanja sami. Količina dogajanja povezana z njimi prav tako presega okvire bloga, ki le-to skuša le nakazati skupaj z izčrpnimi povezavami za raziskovanje naprej. Tu so dosedanji prispevki na temo Anonimnežev na tem blogu: - Prva ljudska svetovna informacijska vojna, Anonymous se prebije v ‘mainstream’ zavest - Anonymous – zadnji šef interneta, obširnejši povzetek ideje in korenin vprašanja kdo so Anonymous - AnonLeaks, kontekst, ozadje in posledice napada na HBGary - Kako so Anonymous vdrli družbo, ki med drugim sodeluje tudi z NSA, tehnična analiza napada - Kako so Anonymous presegli Wikileaks, bojevit predlog Johna Younga - Korporativno-državni malware, analiza orodij, ki jih zasebna industrija prodaja javnim oblastem - Colbert, Greenwald, Assange, intervju z Glennom Greenwaldom na Colbert Reportu o HBGary sagi - Memo o stanju na kiberfonti, krajši zapis zadnjih aktivnosti skupine Anonymous NOVO: Aretacija napadalcev Anonimnih, Vsi pomembni člani Anonimnih, katerih dejanja in posledice smo obširno spremljali to leto, so bili aretirani! In še: Anonymous in globalni popravek — njihov lastni tekst objavljen na Al Jazeeri, ki povzema nekatere akcije gibanja Anonymous v Tuniziji, Egiptu in drugje, o katerih sem poročal še tukaj –>Državni malware* ter tukaj –> Internet ‘Kill Switch’ in Tor omrežje .


text: Za popotnike, ki želijo doživeti Macao, bo Emperor Hotel odlična izbira. Hotel s 4 zvezdicami se nahaja 1. Km od mestnega vrveža in je na idealni lokaciji za raziskovanje znamenitosti in atrakcij mesta. Gostje hotela imajo možnost, da uživajo v ogledovanju zanimivih mestnih atrakcij: Casino StarWorld, Casino President, Club VIP Lagend. Usluge in storitve, ki jih zagotavlja Emperor Hotel, naredijo gostom prijeten oddih. Z parkirišče, prostor za kajanje, receptor, sef, kavarna ponuja hotel največje možno udobje bivanja. Poleg tega so v vseh hotelskih sobah na voljo tudi sprejemni pult, tuš, dostop do interneta (brezplačen), brezplačna ustekleničena voda, kad, da se ustreže tudi najbolj zahtevnim gostom. Poleg tega so v hotelu na voljo možnosti za rekreacijo, tako da vam med bivanjem v njem nikakor ne bo dolgčas. Odkrijte privlačno mešanico profesionalnih storitev in široko paleto možnosti v Emperor Hotel. Please note that hotel is now under renovation until 30 June, 2013. For further queries, please contact the hotel.


text: Na žalost tega artikla iz različnih razlogov (nedobavljivost, neaktualnost, ipd ...) ne prodajamo več. Skrbimo namreč, da je naša ponudba dnevno aktualna in da kupci vedno najdete sveže ugodnosti in prave artikle. Avtoradio JVC KD-R45EY ponuja močan štiri kanalni ojačevalnik (MOS-FET 50W x 4), ki bo v vašem avtomobilu predvajal vaše najljubše glasbene datoteke v formatih MP3 ali WMA. Prav tako vam omogoča, da predvajate glasbo iz več različnih virov. Lahko vstavite CD ploščo in iz nje predajate kakovosten zvok po vašem avtomobilu. USB vmesnik na sprednji strani je prav tako dobrodošel, kot tudi 2x AUX IN vhod, s katerim boste lahko na avtomobilsko ozvočenje priklopili skoraj vsako napravo, ki predvaja glasbene datoteke. Vse to vam omogoča naprava, ki se ponaša z LCD zaslonom in oblikovno dovršenostjo! |podprti mediji||CD-R,CD-RW (MP3, WMA)| |maksimalna izhodna moč||4 x 50 W| |valovne dolžine||FM| |RDS EON||da| |CD text||da| |vhodi||preamp 2.5V, sprednji aux-in, USB spredaj,| |snemljiva prednja plošča||da| |zaslon||LCD| |garancija||2 leti|


text: Ob tem velja dodati, da je beseda »podatki« na tem mestu uporabljena v pomanjkanju boljših možnosti, saj angleški pojem »data« (iz lat. dare, dati – torej nekaj danega) lahko (glede na večino definicij, ki tako kot Wikipedia navajajo, da je podatek sinonim za informacijo) pomeni tako podatke kot informacije. Na drugi strani v slovenščini beseda »podatek« močno spominja na glagol »podati,« kar spet asociira na nekakšno obdelavo nekega dejstva oziroma nečesa »danega«. Obstaja ogromno nasprotujočih si definicij o tem, kaj je informacija in kaj podatek. Poleg nekaterih, zbranih v spodnji tabeli (Liebenau,1990) si oglejmo vsaj še slovenskemu okolju najbližji, vzeti iz Slovarja slovenskega knjižnega jezika (SSKJ). Ta podatek definira kot bodisi »dejstvo, ki o določeni stvari kaj pove ali se nanjo nanaša« bodisi kot »sporočilo v taki obliki, da se lahko obravnava v računalništvu«, medtem ko informacijo opredeli kot »kar se o določeni stvari pove, sporoči« ali pa kot »množico vrednosti, ki jo (elektronski) računalnik sprejme ali po obdelavi izda«. Vse definicije so torej vsaj pomanjkljive, če že ne povsem zgrešene. GORA BITOV SE POVEČUJE V letu 2008 je bilo, sodeč po izsledkih raziskave analitske hiše IDC z naslovom »As the Economy Contracts, the Digital Universe Expands«, na svetu tako ali drugače generiranih 486 milijard gigabajtov (oz. 486 eksabajtov) novih podatkov v digitalni obliki, do leta 2012 pa naj bi se ta številka vsaj popeterila. Uporabniki in »izdelovalci« te gore podatkov in informacij (ali kakorkoli že temu rečemo) pa še vedno ne vemo čisto zares, o čem se pravzaprav pogovarjamo. Zato se ob izsledkih že omenjene raziskave velja vprašati vsaj to, ali sploh znamo ločiti med podatki in informacijami (še zlasti če se ob to navadno ne obregnejo niti strokovnjaki), kaj s temi »podatki« počnemo, ne nazadnje pa tudi, koliko se jih dejansko pretvori v kakršnokoli znanje oziroma vedenje. PODATKI IN POVZEMKI Začnemo lahko s sprejemanjem očitnega. To je, da o svetu in vsem, kar je na njem, okrog njega itd., obstaja nešteto dejstev. Dejstvo je denimo, da je tole članek, objavljen v majski številki revije Moj mikro. Takšna dejstva so načeloma preverljiva, saj jih v primeru nestrinjanja lahko preverimo in potrdimo ali ovržemo. Tudi takih dejstev je ogromno, glede nekaterih se strinjamo vsi, glede drugih spet ne, nekatera imajo pomen za vse, druga spet zgolj za posameznika ali skupino, ki jih opredeli kot rezultat določenih interesov. Primer iz kategorije slednjih je denimo število »osemdesetletnih vdov umrlih lovcev v Sloveniji«. Večine nas to dejstvo niti ne bi zanimalo, vendar pa obstajajo ljudje, ki bi mu pripisali precej večji pomen, denimo zbiratelji lovskega orožja z začetka stoletja. To nakazuje, da velja razlikovati med neštetimi dejstvi in njihovo podmnožico, ki je za nas zanimiva oziroma ji pripisujemo določen pomen. Očitna beseda za označevanje gore dejstev je seveda podatki, omenjena podmnožica pa nas spravi v zadrego, saj beseda za »majhen del dosegljivih podatkov, za katere vemo oziroma jim posvetimo vsaj nekaj pozornosti« preprosto ne obstaja. Na univerzi v Lancastru so prej omenjeno podmnožico opredelili z besedo »capta« (Checkland, 1982), ki bi jo v slovenščino lahko poskusili prevesti kot »povzemek« (beseda izvira iz lat. capere, vzeti). Informacije so torej sestavljene iz podatkov, ki imajo za določenega človeka v določenem trenutku in kontekstu določen pomen. To pa je tudi tisto, čemur bi (ob zamenjavi besede »človek« z denimo »organizacija«) lahko rekli poslovna inteligenca. In ker se tudi delovna okolja spreminjajo (ne nazadnje je bilo malone suženjsko delo pred dvesto leti še nekaj običajnega, danes pa imamo trinajsto plačo, regres, dopust, bolniške, bonuse...) v smer čedalje večje avtonomije zaposlenih, bodo tako tudi poslovne informacije (oziroma podatki, ki nekaj pomenijo določenemu podjetju) čedalje dostopnjšee vse širšemu krogu ljudi znotraj organizacije, ki bodo vsak s svojega zornega kota te informacije (zanje sicer še podatke) interpretirali v vse večje število novih informacij ter tako prispevali k večjemu potencialu organizacije. Ali k večji zmedi, odvisno od obstoja in udejanjanja politike upravljanja z informacijami (?) znotraj organizacije. Učinkovita strategija, oziroma Information Agenda, kakor temu pravijo v IBM-u, bo nujna za preživetje, vsaj v luči čedalje zahtevnejših strank in nujnosti, da se zmožnosti interpretiranja podatkov povečujejo enako hitro ali celo hitreje kot omenjena zahtevnost strank. O informacijah in podatkih - Informacije so posredovano vedenje o nekem določenem dejstvu, temi, ali dogodku. - So posredovanje ali sprejemanje vedenja ali podatkov. - Pomenijo vedenje, pridobljeno na podlagi raziskave, študija ali navodil. - Informacija je mera težavnosti prenašanja generiranih sekvenc od enega vira do drugega. - Podatki so jezikovni, matematični ali drugi simbolični nadomestki, za katere obstaja splošen konsenz, da predstavljajo ljudi, objekte, dogodke ali koncepte. - Informacije so rezultat modeliranja, oblikovanja, organiziranja ali predelave podatkov na način, ki povečuje stopnjo vedenja prejemnikov. - Pomen informacij je predvsem zmanjšanje negotovosti. Informacija je vzorec ali oblika, ki predrugači (preoblikuje) podatke za uporabne namene. - Informacije so podatki, ki so posneti, razvrščeni, organizirani, povezani ali interpretirani v določenem kontekstu s ciljem, da nam razkrijejo določen pomen. - En »bit« informacije je količina, potrebna za možnost izbire med dvema možnostma. - Informacija je zmanjšanje negotovosti.


text: Razstava Narodnega muzeja Slovenije, spremljevalna prireditev 2. Mednarodnega trienala keramike UNICUM. Keramično tovarno Dekor je leta 1931 ustanovil Jože Karlovšek. Po poklicu je bil gradbenik, danes pa je poznan predvsem po zanimanju za slovensko ljudsko umetnost, zlasti ornamentiko. Tovarna je izdelovala namizno posodo s takrat modernimi folklornimi vzorci ter okrasne premete in figurine. Pri načrtovanju in okraševanju izdelkov so sodelovali pomembni umetniki, kot so Tone Kralj, Tine Kos, Dana Pajnič, Avgust Černigoj in drugi. Razstavljenih je okrog 130 predmetov iz zbirke Narodnega muzeja Slovenije in nekaterih zasebnih zbirk. Razstavo spremlja katalog z besedili Brede Ilich Klančnik, Mateje Kos, Nadje Zgonik in Boga Zupančiča. Dogodki ob razstavi: - V soboto, 2. aprila 2012, ob 10.30: KAKO NAPRAVITI GLINENEGA KONJIČKA?


text: Na Inštitutu za ekološke raziskave ERICo Velenje pripravljajo strateški dokument s področja turizma na območju občine Šoštanj. Namen je oblikovati akcijske načrte za učinkovito izvedbo razvoja, prilagojeno aktualnemu stanju v občini. Pri tem je pomembno sodelovanje vseh pomembnejših akterjev na področju turizma v občini (predstavniki turističnih društev, krajevnih skupnosti, občine, term, večjih gostinskih ponudnikov, osnovne šole, muzeja usnjarstva,...). TURISTIČNA DELAVNICA bo temeljila na akcijskemu planu oziroma predlogih strateških ukrepov na petih ključnih problemskih področjih razvoja turistične ponudbe, in sicer: - Organizirano strateško partnerstvo - Ljudje in znanja - Infrastruktura in podporno okolje - Prepoznavnost in dostopnost proizvoda - Kakovost ponudbe Namen predlaganih ukrepov je usmeritev turističnih ponudnikov in potencialnih uporabnikov strategije k večji zavzetosti pri izvajanju razvojnih aktivnosti. Direktor ERICo d. o. o.: mag. Marko Mavec Župan Občine Šoštanj: Darko Menih,prof.


text: Lizbonska pogodba je začela veljati 1. decembra 2009. Evropski uniji je dala sodobno institucionalno ureditev ter učinkovit in uspešen način dela pri spopadanju z izzivi današnjega časa. Svet se hitro spreminja in Evropejci pričakujejo od Evropske unije, da bo reševala vprašanja globalizacije, podnebnih in demografskih sprememb, varnosti in energije. Lizbonska pogodba krepi demokracijo v Evropski uniji in njeno sposobnost uveljavljanja interesov državljanov v vsakdanjem življenju. več Evropski parlament je 23. marca potrdil delno spremembo pogodbe in tako omogočil uvedbo evropskega mehanizma za stabilnost. Poslance so tudi prepričali pozitivni signali iz držav, da naj bi se medvladni mehanizem približal evropskemu okviru delovanja. 28/02/2011 - Nova pravila komitologije Prvega marca 2011 so začela veljati nova pravila komitologije, ki določajo, kako države članice nadzorujejo izvajanje izvedbenih pooblastil Evropske komisije. Nova pravila uvajajo dva postopka: svetovalni postopek in postopek preverjanja. 17/02/2011 - Zelena luč za evropsko državljansko pobudo Svet EU je 16. februarja sprejel uredbo, po kateri bodo od leta 2012 evropski državljani Komisijo lahko pozvali k pripravi zakonodajnih predlogov, če bo podpornikov pobude vsaj milijon iz večjega števila držav članic.


text: Aktualne video delavnice: Trenutno ni razpisanih novih video delavnic. Vaš interes lahko izrazite v spodnjem obrazcu in obvestili vas bomo o naslednjem terminu. Delavnice se izvajajo v Ljubljani, v majhnih skupinah, ki omogočajo kakovostno podajanje znanja. Odvijajo se v dveh zaporednih dneh (petek – 16h do 21h in sobota – 9h do 14h) in trajajo deset učnih ur. V primeru velikega zanimanja, lahko delavnico organiziramo tudi izven Ljubljane..


text: Univerzalna Blue Star Energy Activation & uglasitev! Univerzalna Blue Star Energy prihaja k nam iz sistema Sirian Star in vsebuje vse zdravilnih energij, ki obstajajo na Zemlji v tem času v en močan visoko zdravilno vibracijske energije svetlobe, ki ga uporabljam vsak dan v svojem življenju, v mojem delu planetarni zdravljenja in v skoraj vseh mojih Healing Sessions, da je veliko mojih strank doživeli moč prve roke. Čas je za vse nas, da začnete živeti v obstoječih in z najvišjih frekvenc in razsežnosti morebitnih za soustvarjanje množične spremembe, potrebne za ustvarjanje in preizkusite nebesa tukaj na Zemlji. Ta zmogljiva Blue Star Energy Healing je luč, ki je veliko več kot samo višje vibracijsko svetlobo prinesel iz sistema Sirian Star za našo uporabo v tem času v zdravi sebe in planet Zemlja. Blue Star Energy tudi bilance in realigns naših fizičnih in duhovnih teles na najvišjo vibracijo trajnostni v tem času, ki omogoča lažji prehod in povezovanje višje in višje frekvence svetlobe, ki smo dosegli v naših fizičnih teles in na tej zemlji na dnevni osnovi. To je veliko hitrejši in lažji način, da se sprosti negativno energijo, ki je bila zamrznitev vaše fizično telo vstopajo precej višje frekvence in dimenzijah svetlobe in ljubezni. Ta visoko vibracijski modra zvezda energije povzroča vibracije vse načine zdravljenja, ki so obstajali skupaj z vibracijo osebe, ki daje, prejema in ali z uporabo Universal Blue Star Energy, kot smo mi sami, skupaj s planetom so zdaj na vibriranje in živijo na višjih stopnjah vibracije, kot je bila kdajkoli prej doseči, da ne omenjam zasedajo lastne eksistence v dimenzijah precej višje od 3.. Ni važno, kaj vidik, ki ga trenutno zaseda v tem trenutku, Blue Star Energy enostavno pridete do višjih dimenzijah, ko boste pripravljeni in vodeni od znotraj. Univerzalna Blue Star Energija se lahko najbolje povezan z energijo Universal Reiki v tem, da jo je prejel preko tistega, ki je prilagojen tega energetskega sistema na enak način Življenje Force Energy teče skozi 1 je začel v Reiki. Edina razlika je precej višja frekvenca Modre energije Star, ki je sedaj na voljo za nas precej višjo frekvenco svetlobe in tresenja, kot je kdajkoli bil na voljo prej na Zemlji, ki zagotavlja sredstva, s katerimi veliko hitrejši in bolj usklajen in zdravilne obračun proces lahko poteka. Blue Star Energy - Kaj so prednosti za uglasitev? - Izkušnje lažji in hitrejši procesi jasi! - Izkušnje povečano fizično, čustveno in duhovno zdravljenje! - Dvignite Pogostost in vibracije KOLI zdraviteljski način, ki ga uporabljate! - Sposobnost za uporabo te energije je vase in v pomoč drugim! - Sposobnost za uporabo te energije Help naš ljubljeni Heal Gaja Zemljo! - Sposobnost za uporabo te energije, da se pozdravi rastline, živali in vode! - Sposobnost za prehod v živo in v višjih dimenzijah hkrati! - Sposobnost za uporabo te energije na daljavo in za roke na celjenje! - Ko uglašeni, Blue Energy Star je vedno na voljo! ** OPOMBA: To je silen Blue Star Energy Activation in uglasitev, da bo imela vplivala na vas. Univerzalna Blue Star Energy je mogoče čutiti tisti, ki se gibljejo v telesu, potem ko je aktivirana posebej tisti, ki so bolj občutljive na subtilne energije. To lahko traja tudi do 21 dni ali več, za to novo frekvenco vibracij zvezdic modre energije in svetlobe polno vključitev v vašo ki je vodila vaš višji jaz s hitrostjo, ki je za vaše najvišje dobro v tem trenutku. Tisti, ki so že v zdravljenju storitev drugim lahko pričakujemo te nove energije, da pridejo hitreje in na veliko višji frekvenci kot tisto, kar je bilo prej na voljo za delo z ne glede na to, kaj boste uporabili zdravilni modalnost, pričakujejo, da bo okrepila močno enkrat uglašeni s tem visoko vibracijska energija. Tisti, ki se imenuje v zdravljenja lahko pričakujemo kliče, naj okrepi dokler se razcveti v celoti vedo, kaj ste tukaj v tem trenutku storiti. To Blue Star Energy aktivacija ni za vsakogar. Tisti, vodeni prejel to aktivacijo in uglasitev z univerzalno energijo Blue Star se pričakuje, da jo uporabljajo za svoje najvišje dobro in stalno prizadevanje zdravljenja matere Zemlje in vseh, ki živijo na njej. Koliko Blue Star Session stroški energije? Energetska Borza za The Star Universal Blue aktivacijsko energijo in uglasitev je trenutno $ 88,00 Ko ste pripravljeni za to zmogljivo Remote zasedanju Zdravljenja z vnebovzeta Master Jezusa, YaMa'EL in tvoj Bog JAZ, kliknite na spodnji gumb Order: [Po Paypal je plačilo, boste vrnjeni na to spletno stran. Prejeli boste Paypal prejema kot tudi e-poštno sporočilo, ki potrjuje YaMa'EL svoje zdravilne energije rednem letnem zasedanju. V roku 24 ur po seji, boste prejeli e-poštno poročilo s podrobnostmi YaMa'EL sejo skupaj s kakršnimi koli sporočila ali smernice prejeli v vašem imenu]] Blue Star Energy Activation zasedanja Kliknite na spodnji gumb Paypal zdaj:


text: Film distribucije Blitz Film & Video Distribution Pijevo življenjeLife of Pi pustolovska drama 14.2.2013, Kolosej De Luxe Kranj Režiser oskarjevskih filmov Prežeči tiger, skriti zmaj in Gora Brokeback predstavlja priredbo priljubljenega romana Yanna Martela, v katerem spoznamo 16-letnega mladeniča Pija Patela. Po brodolomu tovorne ladje se Pi znajde sam sredi oceana, družbo v čolnih pa mu delajo tiger, orangutan, hijena in ranjena zebra. Pi skuša preživeti neizprosne zakone narave, ki jih narekujejo živali, od tem pa se spominja svoje mladosti. Toda njegovo dojemanje resničnosti z vsakim dnem osame postaja bolj in bolj prepleteno s prividi in domišljijo. Režiser Ang Lee (Brokeback Mountain, Crouching Tiger, Hidden Dragon) je s Pijevim življenjem ustvaril naravnost revolucionaren film o mladeniču, ki preživi katastrofo na morju in se poda na epsko popotovanje, polno pustolovščin in odkritij. Kot brodolomec se nepričakovano in neverjetno poveže s še enim preživelim – s strašnim bengalskim tigrom. Film je nastal na podlagi knjige, ki so jo prodali v prek sedemmilijonski nakladi in je leta prebila na različnih lestvicah najbolje prodajanih knjig. Dogaja se na treh celinah, dveh oceanih, skozi mnoga leta in obširno vesolje domišljije. Leejeva vizija je roman, ki je dolgo veljal za nekaj, česar ni mogoče prenesti na veliko platno, s pomočjo neverjetnih posnetkov v 3D tehniki povzdignila v vznemirljiv in drzen spoj veličastnega pripovedništva in silovitih, provokativnih tem. Odkar se je Lee pred skoraj štirimi leti pridružil projektu, se je trudil ustvariti enotno vizijo, kakršno je zasnoval pisatelj Yann Martel v svoji nepozabni zgodbi o pogumu, navdihu in upanju. Film nas popelje skozi neverjetno dogodivščino mladeniča, ki je zdaj vznemirljiva in poduhovljena; zdaj mučna in zmagoslavna; pa duhovita in polna navdiha. Pri prenašanju zgodbe na velika platna Lee presega meje najbolj sodobnih filmskih tehnologij in tako je s Pijevim življenjem poskrbel za trenutek, ko znanost in umetnost znova preskočita v prihodnost – podobno kot sta to storili z vizualnimi učinki Titanika, 3D revolucijo Avatarja in računalniško grafiko uspešnice Rise of the Planet of the Apes, ki je glavnemu liku Ceasarju vdihnila dotlej neverjetno čustvenost in globino. Podobno kot Ceasar je tudi Richard Parker v Pijevem življenju povsem dodelan, verodostojen in plastičen lik, za katerega z lahkoto verjameš, da je v čolnu skupaj s Surajem Sharmo, ki igra Pija. Hkrati je film Leejev prvi izlet v 3D ustvarjalnost; zasnoval ga je že davno pred prihodom Avatarja v kinematografe. Tehniko uporablja z namenom, da filmu doda širino, nas potopi v Pijevo fizično potovanje in nas prevzame s čustvenostjo zgodbe. »Hotel sem, da je izkustvo filma vsaj tako edinstveno kot izkustvo knjige Yanna Martela,« pravi režiser, »kat je pomenilo, da smo ga morali posneti v drugačni razsežnosti. 3D je je nov filmski jezik in pri Pijevem življenju gre za to, da se gledalci potopijo v čustveni prostor likov, kot tudi za epsko razsežnost in pustolovščino. FOX 2000 Pictures predstavlja film Pijevo življenje Anga Leeja v produkciji podjetja Haishang Films in Gila Netterja. Igrajo Suraj Sharma, Irrfan Khan, Tabu, Rafe Spall in Gérard Depardieu. Glasbo je prispeval Mychael Danna, sodelovali pa so še koproducent David Lee, montažer Tim Squyres, scenograf David Gropman in direktor fotografije Claudio Miranda. Producentje so Gil Netter, Ang Lee in David Womark. Scenarij je na podlagi romana Yanna Martela spisal David Magee. O filmu Pijevo življenje se začne in konča v Montrealu, kjer pisatelj, ki išče navdiha, naleti na neverjetno zgodbo o Piscinu Militorju Patelu (Pija pri sedemnajstih igra Suraj Sharma; sodobni lik igra Irrfan Khan; lik v otroških letih na začetku filma pa Ayush Tandon). Piscine, ki ga vsi kličejo Pi, v sedemdesetih odrašča v Pondicherryju v Indiji; njegovo življenje je bogato in polno. Njegov oče (Adil Hussain) je lastnik živalskega vrta in Pi svoje dneve preživlja med tigri, zebrami, povodnimi konji in drugimi eksotičnimi živalmi. Razvije lastne teorije o veri, verovanju in človeški – ter živalski – naravi. A ko se skuša spoprijateljiti z bengalskim tigrom po imenu Richard Parker, fantiča oče strogo prime in pouči o naravi odnosa med človekom in zverjo. »Tiger ni tvoj prijatelj!« rohni g. Patel na sina. »Živali ne razmišljajo kot mi; in tisti, ki na to pozabijo, končajo mrtvi!« Pi na to lekcijo ne bo pozabil nikoli, kar vpliva na njegovo nenasitno zvedavost glede sveta, in na potovanje, na katerega se je primoran podati. Raznolikost Pijevega sveta razburkajo nenadne spremembe, ki zavejejo po njegovi deželi. Pri njegovih sedemnajstih se oče in mama (Tabu) odločita, da se mora družina v iskanju boljšega življenja izseliti iz domovine. Selitev obeta nove pustolovščine v povsem novem svetu, a pomenu tudi, da mora Pi za seboj pustiti svojo prvo ljubezen... Po odločitvi, da se preselijo v Kanado, zapro živalski vrt, pripravijo prtljago (med katero je tudi nekaj živali iz živalskega vrta) in se vkrcajo na japonsko tovorno ladjo, kjer spoznajo sadističnega francoskega kuharja (Gérard Depardieu). Ponoči se na odprtem morju narava prelevi v pošast in poskrbi za kataklizmo. Ladja potone, Pi pa čudežno preživi. Sredi Tihega oceana se znajde na čolnu z najbolj nepričakovanim sopotnikom – Richardom Parkerjem. Podata se na družno pustolovščino – in strašni tiger, zgodbe o čigar naravi je Piju v glavo vcepil oče, je Pijev smrtni sovražnik. A ko se navadita na skupni obstoj, Richard Parker postane Pijev najboljši up, da najde pot domov. Njuno vez utrdi še ena skupna izkušnja: oba ne vesta kaj prida o resničnem svetu, in oba je vzgojil isti gospodar – Pijev oče. Od te preteklosti jima ni ostalo nič – razen njiju samih... In zaradi tehnike 3D je, kot bi bili tudi gledalci v čolnu s Pijem in Richardom Parkerjem. Popotovanje filma se je začelo s priljubljeno knjiga Yanna Martela, ki je prejela prestižno Brookerjevo nagrado in se za več kot eno leto zasidrala na seznamu literarnih uspešnic New York Timesa. Producent Gil Netter je nanjo opozoril studio Fox 2000 Pictures in pravi, da ga je zgodba takoj pritegnila, »ker ima vse, kar iščemo v kinu – in česar drugje ne dobimo.« Z direktorico produkcije pri Foxu Elizabeth Gabler sta projekt razvijala več let, prepričana, da bo zgodba, ki jo negujeta s takšno strastjo, nekoč dozorela v mogočen filmski dogodek. Predvsem pa sta čakala na pravega filmskega umetnika, ki se ne bo ustrašil izzivov in priložnosti takšnega projekta. Kot pravi Netter, je »Ang Lee umetnik, s katerim sem si že dolgo želel sodelovati, in eden tistih čarobnih nadarjenih ljudi, ki se znajo mojstrsko spopasti s snovjo.« Gablerjeva dodaja: »Gre za film gigantskih razsežnosti in Ang je vizionar, ki mu niti na misel ne pride, da bi se projekta lotil, če ga ob njem ni nekoliko strah, kar priskrbi priložnost za nove dosežke. Podobno kot pri Piju in Richardu Parkerju se je Angov začetni strah prek na videz nepremagljivih izzivov prelil v zmagoslavje.« Martel, še en dolgoletni občudovalec Leejevega dela, se strinja: »Ang je popolna izbira, saj ustvarja čustveno nabite filme. Njegovi projekti se iz majhnih in intimnih prelevijo v spektakularne. Od Sense and Sensibility do Brokeback Mountain,od Ice Storm do Crouching Tiger, Hidden Dragon... njegovo delo je neverjetno raznoliko. In to si želiš pri Pijevem življenju, saj gre za intimno dramo mladeniča, ki izgubi družino in se mora na spektakularnem prizorišču spopasti z nezamisljivimi izzivi. Zajeti to s kamero in ohraniti čustveno srž je izjemno zapleteno – in Ang ima s svojim moštvom znanje, odločnost in ustvarjalno slo, da mu to uspe.« Zahtevno nalogo, da za filmsko platno priredi Martelov bogati in dalekosežni svet, ki združuje globino in humor, epsko pustolovščino in poglabljanje vase, so naložili Davidu Mageeju (Neverland). Scenarist priznava, da je knjigo sicer iz čistega veselja prebral, preden je dobil to nalogo, in se je zdaj spraševal, »kako jo bom lahko prenesel na platno.« Spoznal je, da je poglavitna zamisel, da pove zgodbo o zgodbi. »V knjigi Pi zgodbo pripoveduje liku z imenom Pisatelj; kot vam jo Ang pripoveduje v tem filmu,« pravi Magee. Film so v glavnem snemali v Indiji in na Tajvanu, kar je na celotni filmski ekipi pustilo neizbrisen pečat. »V Indiji je mogoče mnogo kaj,« pravi Martel. »Je prostor neskončnih zgodb. Čarobnih zgodb, resničnih zgodb. Indija je zlata žila zgodb.« Potem ko so zaključili snemanje, se je režiser posvetil dolgotrajni postprodukciji z montažerjem Timom Squyresom, skladateljem Mychaelom Danno in strokovnjaki za vizualne učinke. Medtem se je mladi zvezdnik filma podal na novo pustolovščino – na študij filma na Delhijski univerzi. A naj Suraja Sharmo čaka še toliko vznemirljivih pustolovščin, poudarja, da bo snemanje Pijevega življenja zanj za vedno ostalo nepozabno: »Niti opisati ne znam, koliko sem dobil s tem, da sem sodeloval pri filmu. Podobno kot Pi imam občutek, da sem izkusil nekaj neverjetnega – čustveno, fizično, umsko in duhovno. Snemanje filma mi je omogočilo, da na stvari gledam iz različnih zornih kotov. Precej močnejši sem in vem, da zdaj zmorem mnogo več, kot sem si kdaj koli mislil, da zmorem. To preteklo leto mi pomeni domala vse.« O igralcih Suraj Sharma (Pi Patel), sin matematika, je s starši do pred kratkim živel v predmestju južnega Delhija. Ang Lee je fanta, ki se je že v otroštvu izkazal na glasbenem področju, borilnih veščinah in ima čut za estetiko, a je brez poprejšnjih igralskih izkušenj, našel po izčrpnem in mesece trajajočem iskanju po vsej Indiji. Med sošolci je izjemno priljubljen in med prijatelji velja za dobrovoljneža, čigar navdušenje je nalezljivo in ki je vedno pripravljen zabavati druge, hkrati pa je nežen in čustven mladenič. Med snemanjem film je bil star 17 let – svoj osemnajsti rojstni dan je praznoval med snemanjem prizorov v rešilnem čolnu v velikanskem bazenu na Tajvanu. Zdaj študira na Delhijski univerzi. Irrfan Khan (odrasli Pi Patel) je diplomiral na prestižni Narodni šoli dramskih umetnosti v New Delhiju; pred kratkim ga je indijska vlada za doprinos k indijski kinematografiji počastila z nagrado padma shri. Debitiral je v slovitem Salaam Bombay! in nato igralsko kariero nadaljeval v Mumbaju, kjer je zaslovel na TV zaslonih v priljubljeni humoristični nanizanki Banegi Apni Baat. Večina hindujskih igralcev pri srednjih letih ponikne, toda Kahn je na prizorišče prišel v letih, ko se večina drugih upokoji. Nekonvencionalni videz in prebadajoče oči so mu priskrbeli glavno vlogo v filmu Maqbool, hindujski inačici Macbetha, ki se dogaja v bombajskem podzemlju. Za vlogo je dobil nešteto nagrad, kot tudi z vlogo v filmu Haasil, vendar ga je najbolj zahtevna vloga šele čakala: v Kapadiajevem kritiško opevanem The Warrior, dobitniku bafte za najboljši film leta 2003. Kahn ima za seboj nebroj izjemnih dosežkov v indijski kinematografiji in je šele pred kratkim presedlal na angleške filme, kot so Partition, A Mighty Heart in The Amazing Spider-Man. Tabu (Gita Patel) velja za eno najboljših in najbolj vsestranskih igralk indijske filmske industrije. Za seboj ima prek 70 filmov; leta 2011 je prejela nagrado padma shri in osvojila je med igralkami rekordnih 6 nagrad kritikov. Mlajša sestra igralke Farah Naaz je kariero začela kot otroška igralka, zaslovela pa je, ko si je za vlogo v filmu Maachis prislužila indijsko filmsko nagrado ter nato še nagradi kritikov za vlogi v filmih Virasat in Chandni Bar. . Mednarodno slavo si je prislužila z glavno vlogo v ameriškem filmu Mire Nair The Namesake. Rafe Spall (pisatelj) sodi med najbolj obetavna angleška igralska imena. Pred kratkim je nastopil v zf trilerju Prometheus Rodleyja Scotta, pred tem v Scherfigovem One Day z Anne Hathaway in v Emmerichovem Anonymous, v Shaun of the Dead, Hot Fuzz, Kidulthood, A Good Year in The Scouting Book for Boys Kmalu ga bomo videli v Earthbound Alana Brennana. Na TV je nanizal vloge v Desperate Romantics, Pete Versus Life, The Lion in Winter, A Room with a View, He Kills Coppers Dracula... in v miniseriji The Shadow Line, v kateri igra s Chiwetelom Ejioforjem in Christopherjem Ecclestonom. Igra tudi v gledališču. Gérard Depardieu (kuhar) je po skromnih začetkih v rodni Franciji postal mednarodni filmski zvezdnik in edinstveni igralec, ki hkrati pooseblja nežnost in surovost. Za igralcem so prek štiri desetletja kariere in več kot 170 naslovov, med katerimi so mu mnogi prinesli kritiška priznanja, nagrade in komercialni uspeh tako v Franciji kot po svetu. Krst na velikem platnu je doživel v kratkem filmu Le Beatnik et le minet in nato do zgodnjih sedemdesetih dobival manjše vloge, dokler ni nase opozoril v Les Valseuses in nato igral v Bertoluccijevem 1900, Truffautovem Le Dernier Métro, vLe Retour de Martin Guerre, Danton Jean de Florette, Camille Claudel, Cyrano de Bergerac (Depardieu je prejel nominacijo za oskarja, nagrado v Cannesu in cezarja za glavno vlogo), Green Card, Tous les matins du monde... . O ustvarjalcih Ang Lee (režser/producent) je eden najbolj spoštovanih in cenjenih režiserjev na svetu, dobitnik dveh oskarjev (za režijo drame Brokeback Mountain in za tujejezični film Crouching Tiger, Hidden Dragon), dveh zlatih levov iz Benetk (Lust, Caution in Brokeback Mountain) in dveh zlatih medvedov iz Berlina (The Wedding Banquet in Sense and Sensibility). Lust, Caution, ki je pobral osem tajvanskih filmskih nagrad, je tudi najdonosnejši film v kitajščini vseh časov. Njegov zadnji film Taking Woodstock se je med drugim potegoval za zlato palmo v Cannesu, pred tem pa je že omenjeni Brokeback Mountain od osmih nominacij prejel še dva oskarja (za najboljši prirejeni scenarij in glasbo), Lee pa je med ostalimi za režijo dobil še nagrado Ceha ameriških režiserjev, bafto in zlati globus. Leejev prvi film Pushing Hands je doživel velik uspeh na Tajvanu in je prvi v njegovi t.i. trilogiji »Oče ve najbolje« - sledila sta mu The Wedding Banquet (nominaciji za oskarja in zlati globus za tujejezični film) in Eat Drink Man Woman (prav tako nominaciji za oskarja in zlati globus za tujejezični film). Nadaljeval je s Sense and Sensibility (sedem nominacij za oskarja, oskar za prirejeni scenarij, zlati globus in bafta za najboljši film...), The Ice Storm, Ride with the Devil, The Hulk... David Magee (scenarij) se je s scenarijem za Finding Neverland potegoval za oskarja in zlati globus. Skupaj s Simonom Beaufoyem je spisal scenarij za Miss Pettigrew Lives for a Day s Frances McDormand in Amy Adams. Yann Martel (avtor knjige) je kanadski pisatelj, najbolj znan po Pijevem življenju, ki je prejel Brookerjevo nagrado. Rodil se je v Španiji in prepotoval cel planet; v Ontariu je doštudiral filozofijo in nato začel pisateljsko kariero. Za Pijevo življenje je sicer že imel precejšne izkušnje iz različnih kultur, vendar je še šest mesecev preživel v Indiji, kjer je obiskoval mošeje, templje, cerkve in živalske vrte, nato pa celo leto prebiral verska besedila in zgodbe o brodolomcih. Pisanje samo mu je vzelo še dodatni dve leti.


text: LJUBLJANA – Potem ko je ustavno sodišče dovolilo referendum o arhivih, se lahko zgodi, da bo junij referendumsko nadvse pester mesec: čaka nas referendum o malem delu, verjeten je tudi referendum o pokojninski reformi. Po današnji odločitvi ustavnega sodišča pa nas čaka še referendum o noveli zakona o varstvu dokumentarnega in arhivskega gradiva. Slednjega so zahtevali poslanci SDS in SNS, državni zbor je nato na predlog koalicije na ustavno sodišče naslovil zahtevo, naj ustavno sodišče odloči, da bi zaradi zavrnitve zakona na referendumu nastale protiustavne posledice, ustavno sodišče pa je zahtevo zavrnilo.


text: Novice Slabo upravljanje je vzrok za globino krize V torek, 12. junija je bil v dvorani Državnega sveta posvet na temo Slabo upravljanje je vzrok za globino krize. Na srečanju so sodelovali tudi dr. Matija Kovačič iz Gibanja za družbeno prenovo Sinteza in starosta slovenske demokracije dr. France Bučar. Predsednik je v svojem pozdravu dejal, da se po desetletjih hitre gospodarske rasti je svet znašel v veliki krizi. Gre za razvojni cikel, ki je v veliki meri tudi civilizacijski. Krize so ena bistvenih sistemskih sestavin kapitalizma. Kot je že pokazal čas, so v določeni meri pozitivne, saj so priložnost za prestrukturiranje, za nov zagon bolj produktivnega in konkurenčnega gospodarstva. Ključna so sredstva in znanja, s katerimi odgovarjamo na spremembe, ki jih kriza prinaša. Ko iščemo rešitve, je tako na globalni ravni kot tudi v Evropi in Republiki Sloveniji potrebno doseči več. Z enakim pristopom, ki nas je pripeljal do krize, te zagotovo ne bo mogoče rešiti, prav tako pa se bomo z enakim pristopom tudi v času po krizi kaj lahko ponovno znašli v enaki ali še hujši situaciji, kot jo doživljamo danes.


text: Predstavitev priložnosti za prostovoljno delo pri Zavodu Voluntariat POTUJ na številne mednarodne prostovoljske tabore ter druge dolgoročne prostovoljske programe po svetu! POMAGAJ promovirati strpnost in solidarnost med ljudmi! SPOZNAVAJ ljudi različnih narodnosti in kultur ter postani glasnik prostovoljstva in miru! Tudi v novem letu ponujamo priložnosti za prostovoljno delo na več kot 1000 mednarodnih taborih po vsem svetu ter v različnih programih dolgoročnega prostovoljnega dela! Vključite se lahko v širok spekter aktivnosti: delo na uveljavljanju ženskih pravic in boj proti različnim oblikam diskriminacije, okoljevarstveno delo, osveščanje mladih, delo z otroki v mladinskih centrih, medkulturni in umetniških projekti in še in še. Udeležba na prostovoljskih projektih nudi intenzivno delovno izkušnjo in omogoča globlji vpogled v drugo kulturo, ki se lahko v marsičem razlikuje od nam domačih navad in vedenjskih vzorcev. Ne izpustite odlične priložnosti za pridobivanje izkušenj, spoznavanja sveta in notranjo rast! Naši prostovoljci vam bodo 09.01.2012 ob 18h v Knjižnici Otona Župančiča predstavili: • Mednarodni prostovoljski tabor na Finskem, Maruša Vukelić • Zanimivo izkušnjo dolgoročnega prostovoljskega dela v Gani znotraj programa Evropske prostovoljne službe, Maja Isaković in Zala Turšič • Prostovoljski projekt v Maroku znotraj projekta GLEN, Maja Dolinar Seveda pa vas bomo seznanili tudi s postopki prijave in iskanjem različnih projektov. Dobimo se 09.01.2012 ob 18h v Knjižnici Otona Župančiča, Kersnikova ulica 2, 4. nadstropje! Pridruži se nam! Maja Dolinar Zavod Voluntariat - SCI Slovenia firstname.lastname@example.org 0 komentarjev. Za vrnitev v običajni format kliknite tukaj: www.pozitivke.net http://www.pozitivke.net/article.php/20120103141704629 |Domov|| ||Powered By GeekLog|